Dhiraagu Prepaid Gai Mihaaru Combo Plans - Vaguthu\nދިރާގުން އެ ކުންފުނީގެ މޮބައިލް ޕްރީޕެއިޑް ޕެކޭޖްތަކަށް ބޮޑު ބަދަލެއް ގެނެސް، ކޮމްބޯ ޕްލޭންސް ތައާރަފުކޮށްފިއެވެ.\nމިގެނައި ބަދަލްތައް ދައްކާލުމަށް ދިރާގުން ވަނީ ވަރޗުއަލް އިވެންޓެއް ބާއްވާ، މީސް މީޑިއާ ޗެނަލްތަކުން ދައްކާފައިއެވެ.\nދިރާގު ޕްރީޕެއިޑަށް ގެނައި އަޕްގްރޭޑް ތަކާއެކު މިހާރު ކަސްޓަމަރުންނަށް ފަސޭހަކަމާއެކު ވޮއިސް، އެސް. އެމް. އެސް އަދި ޑޭޓާ، ހަމަ އެންމެ ކޮމްބޯ ޕްލޭނަކުން އެކްޓިވޭޓް ކޮށްލެވޭނެއެވެ. އަދި މީގެ އިތުރުން އިތުރު ހިލޭ "ޕަރކްސް" ވެސް މިހާރު ދިރާގު ޕްރީޕެއިޑުން ލިބިގެންދާނެއެވެ.\nދިރާގުން ބުނީ، މި ހިލޭ ޕަރކްސްގެ ސަބަބުން ކަސްޓަމަރުންނަށް ޗެޓް، ސޯޝަލް މީޑިއާ އަދި ސްޓްރީމިން ޚިދުމަތްތައް ބޭނުންކުރަން ވަކި ވަކި އެޑް-އޮންސް މިހާރު ގަންނާކަށް ނުޖެހޭނެ ކަމަށެވެ.\nއެހެންކަމުން، އެންމެ އެކްޓިވޭޝަނަކުން ގިނަ ކަންތައްތައް ކޮށްލުމުގެ ފަސޭހަކަން މިހާރު ކަސްޓަމަރުންނަށް ލިބޭނެ ކަމަށް ދިރާގުން ބުންޏެވެ.\nދިރާގުން ޕްރީޕެއިޑް "ޕަރކްސް" ތައާރަފްކޮށްފައިވަނީ، ސޯޝަލް މީޑިއާ އަދި ސްޓްރީމިންގ ފަދަ ޚިދުމަތްތައް ގިނައިން ބޭނުން ކުރާ ކަސްޓަމަރުންނަށް ޚާއްސަކޮށްގެންނެވެ.\nއަދި ދިރާގުން އިތުރު ކަސްޓަމަރ ސެގްމެންޓްތަކުން ބޭނުންވާ ފަދަ ޚިދުމަތްތަކުން އިތުރު ޕަރކްސް ތަޢާރަފުކުރުމުގެ މަސައްކަތް ވެސް ކުރަމުން ދާ ކަމަށް ދިރާގުން ވަނީ ބުނެފައި ވެއެވެ.\nދިރާގު މޮބައިލް ޕްރީޕެއިޑް ކަސްޓަމަރުންނަށް މިހާރު 250 ރުފިޔާ އިން ފެށިގެން ޕެކޭޖްތައް އެކްޓިވޭޓް ކުރެވޭ އިރު، މި ޕެކޭޖްތައް ދިރާގު ޕްރީޕެއިޑް އަދި ޕްރީޕެއިޑް ރެޑް ކަސްޓަމަރުންނަށްވެސް ބޭނުން ކުރެވޭނެއެވެ.\nއަލަށް ތައާރަފުކުރި ކޮމްބޯ ޕްލޭންސް އާ ގުޅިގެން ދިރާގު ކޮންސިއުމަރ މާކެޓް މެނޭޖަރ އައިޝަތް އިޝާނާ ވިދާޅުވީ، ދިރާގުން އަބަދުވެސް މަސައްކަތް ކުރަމުން ދަނީ ކަސްޓަމަރުންނަށް ހެޔޮ އަގެއްގައި ގިނަ ފައިދާތަކެއް ލިބި، ކަސްޓަމަރުންގެ ޑިޖިޓަލް ތަޖުރިބާ އިތުރަށް ފުރިހަމަ ކުރުމަށް ކަމަށެވެ.\nއެގޮތުން، ދިރާގު ޕްރީޕެއިޑް ޚިދުމަތަށް މިގެނައި ބަދަލުގެ ސަބަބުން މިހާރު ކަސްޓަމަރުންނަށް ވަރަށް ފަސޭހަކަމާއެކު، އެންމެ އެކްޓިވޭޝަނަކުން ހުރިހާ ޚިދުމަތެއް ލިބި، ހަރަދުކުރަން ޖެހޭ މިންވަރު ވެސް ކުޑަވެގެންދާނެކަމަށް އޭނާ ވިދާޅުވިއެވެ.\nދިރާގު ޕްރީޕެއިޑް ޚިދުމަތަށް ބަދަލުތައް ގެނެސްފައިވަނީ ދިރާގު ހޯމް ފައިބަރ ބްރޯޑްބޭންޑް އަދި ބިޒް ފައިބަރ ބްރޯޑްބޭންޑް ޕެކޭތްކަށްވެސް ބޮޑެތި ބަދަލުތަކެއް ގެނައުމާ ގުޅިގެންނެވެ. ދިރާގުގެ އެކި އެކި ޚިދުމަތްތަކަށް ގެންނަމުންދާ ބަދަލުތަކަކީ ކަސްޓަމަރުންގެ ޑިޖިޓަލް ތަޖުރިބާ އިތުރަށް ފުރިހަމަ ކުރުމުގެ ގޮތުން ކުރަމުން އަންނަ މަސައްކަތްތަކުގެ ތެރެއިންނެވެ.


Breaking: Sihhy Nizaam Othy Fail Vefaa Kamah Health Minister Ehbasve Vadaigenfi - Vaguthu\nސިއްޙީ ނިޒާމް އޮތީ ފެއިލް ވެފައި ކަމަށް ހެލްތް މިނިސްޓަރ އެއްބަސްވެ ވަޑައިގެންފި\nހެލްތް މިނިސްޓްރީގައި ބޭއްވި ނޫސްވެރިންގެ ބައްދަލުވުމުގައި މިނިސްޓަރ އަމީން ވާހަކަ ދައްކަވަނީ - ވަގުތު އިމޭޖަސް: އަމީން ފަހުމީ\nސިއްޙީ ނިޒާމް އޮތީ ފެއިލް ވެފައި ކަމަށް ހެލްތް މިނިސްޓަރ އެއްބަސްވެ ވަޑައިގެންފިއެވެ.\nހެލްތް މިނިސްޓްރީން މިހެން ބުނެފައިވަނީ މިހާރު އެމިނިސްޓްރީގައި ކުރިޔަށްދާ ނޫސްވެރިންގެ ބައްދަލުވުމެއްގައެވެ.\nމިނިސްޓަރ މިހެން ވިދާޅުވެފައި މިވަނީ، އައިޖީއެމްއެޗްގެ ސިއްޙީ ޚިދުމަތުގެ ހާލަތު ގޯސްވެގެން ގިނަ ބަޔަކު ޝަކުވާ ކުރަމުންދާ ދަނޑިވަޅެއްގައެވެ. މީގެ އިތުރުން ރާއްޖޭގެ ބައެއް ހޮސްޕިޓަލްތަކުގައި ބަލިތަކަށް ޚާއްސަ ޑަކްޓަރުން ނެތުމާއި އެކްސްރޭ މެޝިން ނެތުމުގެ މައްސަލަވެސް ވަނީ ފެންމަތިވެފައެވެ.\nނޫސްވެރިންނާއި ވާހަކަ ދައްކަވަމުން މިނިސްޓަރ އަމީން ވިދާޅުވީ ހެލްތް މިނިސްޓްރީއަކީ އައިޖީއެމް އެޗްގެ ތަރައްގީއާއި ވަސީލަތްތަށް ގާއީމު ކުރުމަށް ސީދާ ބައިވެރިވުން އޮތް ތަނެއް ނޫން ކަމަށެވެ.\n"އައިޖީއެމްޗެއް ދުވަހުން ދުވަހަށް ހިންގުމުގެ ކަންކަން ހަވާލުކުރެވިފައިވަނީ ހެލްތް މިނިސްޓްރީއަކާއި ނޫން , ރައްޔިތުންގެ އުދާސްތަށް އައިޖީއެމްއެޗާއި ގުޅިގެން އެބަހުރި ރައްޔިތުނަށް ޝަކުވާ ކުރުމުގެ ހައްގު އެބައޮތް " މިނިސްޓަރ ފާހަގަ ކުރެއްވިއެވެ.\nއަމީން ވިދާޅުވީ ރައްޔިތުންގެ އުދާސްތަކަށް ހައްލު ހޯދުމަށް ސަރުކާރުން ދަނީ ކެނޑި ނޭޅި މައްސަކަތް ކުރެވުން ކަމަށާއި ވޭތުވެދިޔަ ހަމަސްދުވަހު ރައްޔިތުން އެދޭ މިންވަރަށް ސިއްހީ ނިޒާމުގެ ކަންކަން ކުރެވިފައި ނުވެދާނެ ކަމަށެވެ.\n"ސިއްހީ ހިދުމަތްތަށް ރައްޔިތުންނަށް ދިނުމުގައި ލަސްތަކެއް ހުރެދާނެ މިހާރު މިދަނީ ރައްރަށުގެ އަދި އައިޖީއެމްއެޗަށް ވަސީލަށްތަށް ހަމަކުރުމުގެ މަސައްކަތް ކުރެވެމުން " އަމީން ވިދާޅުވިއެވެ.\nސިއްހީ ނިޒާމަށް ބަދަލުތަކެއް އަންނަމުން ދާކަމަށާއި އެ ބަދަލުތަށް ގެނައުމަށް ކުރަންޖެހޭ ކަންކަން ކުރަމުންދާކަމަށް މިނިސްޓަރ އަމީން ފާހަގަ ކުރެއްވިއެވެ.\nސިއްޙީ ޚިދުމަތްދޭ އިދާރާތް އެއްވިއުގައަކުން ގުޅާލުމަށް އައި.ޓީ މުވައްޒަފުން ތަމްރީނުކޮށްފި\nރާއްޖޭގެ ސިއްހީ ދާއިރާއަށް ޖަޕާނުން 41މިލިއަން ރުފިޔާގެ ތަކެތި ހަދިޔާކުރައްވައިފި\nތިއީ ކަންކަން ކުރަން ނޭގޭތީ ޔާމީނު ސަރުކާރުގައިވެސް ބޭރުކޮށްލާފައި ހުރި މީހެއް! މިހާރު އަލުން މިނިސްޓަރކަށް ހަދައިގެން ތި އުޅެނީ!\nމެއި 16, 2019 15:30\nކަން ކުރަންވީގޮތް ނޭގިގެން މުއައްސަސާތައް ބޮއްސުންލަނީ މި އެއްބަޔަކު އެކަމުން ސަލާމަތް ވާންވެގެން ކުރީ ސަރުކާރޭ އޭއްޗެކޭ ކިޔާ ނަގަނީ އަނެއްބަޔަކު ދައްކާނެ ނުދައްކާނެ ވާހަކަ އެއްނޭގިގެން އަމިއްލައަށް ބޭޒާރުވަނީ ދެން އޮތީ މައި ސަރުކާރު އެ މީހުން ކުރާ އެއްކަމެއްވެސް ނެތް ސުވާލެއް ކޮށްލާ އިރަށް އެއީ މިޔަނިމީހެކޭ ކިޔާ ޒިންމާއިން ރެކެނީ އަދި މިއުޅެނީ މިވެރިން ކިޔާ ގޮތުން ނަމަ 100 ދުވަސް ވެސް ނުވެގެން. ހެޔޮނުވާނެ ނުވާވަރުގެ ކަންކަން ކުރަން އެސޮރު އެބުނާ ފޮތިކޮޅުން ފޫނުގަޅަބަލަ.\nމެއި 16, 2019 16:15\nއަމީން ރަގަޅުވާނެ ދިވެހި ޓީޗަރަކަށް. ޑރ.އާންތު ޖަމީލް ހޯދާ....\nމެއި 16, 2019 16:45\nރައްޔިތުން ހޮވީދޯ މިސަރުކާރު! ޔާމީން ސަރުކާރު ގޯސްވެެން! ދެން މިހާރު ކޮން ކަންބޮޑުވުމެއް ރައްޔިތުން ފާޅުކުރަނީ! ގައިމު ޔާމީންގެ ސަރުކާރުގައި ސިއްޚީ ޚިދުމަތް ފޯރުކޮށް ދެމުން އައިއައުން މިސަރުކާރު ބަދަލުވުމާއެކު މަޑުމަޑުން ދަށަށް ދަމުންގޮސް ނޭވާހޮޅިއަށް މިދަނީ އެޅެމުން! މިހެން ނޫންތޯ ހުރިހާކަމެއްވެސް ދާތަން މިފެންނަނީ! ތަރައްގީގެ ދުވެލި މުޅިންހެން ކަހަލަގޮތަކަށް މަޑުޖެހިއްޖެ! ސަރުކާރު ކުންފުނިތަކުގެ މާލީހާލަތު ދަށަށް ދާން ފަށައިފި! ޔާމީންގެ ސަރުކާރުގައި ރާއްޖެ ގެނަސްފައިވާ މަހާޖައްރާފް ފަދަ އުޅަނދުތަކުގެ ބޭނުން ހިފަން ނޭގި އެތަކެތި އުދަނގުލަގަކަށް ނުވަތަ ބޮލުގެ ރިހުމަކަށް ވެއްޖެކަށް އެކުންފުނީގެ އިސްފަރާތުން ހާމަކުރަން ފަށައިފި! ވަރަށް ދެރަވަރުކޮށް ދާތަން މިފެންނަނީ! ގައުމަށް ހެވަށްއެދިގެން ބަޔަކު ވޯޓްލީނަމަ މިހެން ނުވީސް ކަންނޭގެ! ވަގުތީ ފައިދާއަށާ ސިޔާސީ ގޮތުން ކުފޫ ހަމަނުވާ ހިންގުމުގެ ވައްޓަފާޅިނެތް ރޯނު އެދުރުން ދެއްކި އަވާމެންދުރަށް ރައްޔިތުން ނުހެއްލުނުނަމަ މިހެން ނުވީސް! އަދި އަނެއްކޮޅުން އޮޅުވާލި ވޯޓް! ދެރަކަމެއް! ކޮރަޕްޓް!\nމެއި 16, 2019 17:09\nކެޔޮޅުކިތައްމެމޮޅަސް ފަޅުވެރިންކަމުނުދިޔާމާ ސަމުގާކިތައްމެދަތަސް ފަރުމައްޗައްއަރާއުރުނީމާ ވަގުވޯޓޭ ވަގުވޯޓޭ ވަގުވޯޓޭ ވަގުވޯޓޭ ކެޔޮޅުކިތައްމެ މޮޅަސް\nމެއި 16, 2019 22:30\nތިޔަނިޒާމު ފޭލި ވީމާ ރަގަޅުތާ ދެން އިންޑިޔާ އޮންނާނެ.\nމެއި 16, 2019 23:19\nސއްހީ ނިޒާމް ފެއްިލް ކޮށްލީ 2008 ގަ ވެރިކަމަށް އައި އެމްޑީޕީ ސަރުކާރުން 2008 ގެ ކުރިން އައި ދުވަހެއްދުވަހަކަށް ސިއްހީ ނިޒާމް ކުރި އަރަމުން އަނެއްކާ ފެބްރުއަރީ72012 ގެ ފަހުން އެނިޒާމް އައީ ކުރިއަރަމުން ، އެހެން އަންނަނިކޮށް އެމްޑިޕީ ސަރުކާރު އިއާދަ ވުމުން އެނިޒާމް މިހާރު ފަހަތަށް ދާން އަނެއްކާވެސް ފެށިއްޖެ. ސަބަބކީ ބޭކާރުކަންކަމުގާ ވައުދު ފުއްދުމުގެ ނަމުގާ ދަވްލަތުގެ ފައިސާހޭދަކުރަން ފެށުމުން ،ތަރައްގީ އަށް ބެނުންވާވަރަށް ފައިސާ ދަވްލަތަށް އާމްދަނީ ނުލިބުން. އަދި ތަރައްގީގެ ޕްލޭނެއް މިސަރުކާރުގަ ނެތުން.


Flying school ge dharivarunna maalee gothun libunu gellumuge badhalu hodai dhinuma faas kohfi - AO News\nއައްޑޫ ފްލައިން ސްކޫލު ދަރިވަރުންނަށް މާލީގޮތުން ލިބިފައިވާ ގެއްލުންތަކުގެ ބަދަލު ހޯދައިދިނުމަށް ރައްޔިތުންގެ މަޖިލީހުން ފާސްކޮށްފިއެވެ.\nއެ ސްކޫލްގައި ކިޔަވާ ދަރިވަރުންނަށް ކުރިމަތިވެފައިވާ މައްސަލަތަކަށް ހައްލު ހޯދަން މަޖިލީހުގެ ގައުމީ ތަރައްގީއާ ތަރިކަައިގެ ކޮމެޓީން ވަނީ ދިރާސާކޮށް ރިޕޯޓެއް ތައްޔާރު ކޮށްފަ އެވެ. އަދި ރިޕޯޓާ ގުޅޭގޮތުން އިއްޔެގެ މަޖިލީހުގެ ޖަލްސާގައި ވަނީ ބަހުސް ކޮށްފަ އެވެ.\nކޮމެޓީން ތައްޔާރުކުރި ރިޕޯޓްގައި ފްލައިން ސްކޫލާމެދު ކަންބޮޑުވާންޖެހޭ ގިނަ ކަންތައްތަކެއް ފާހަގަ ކޮށްފައިވާއިރު އެންމެ މުހިންމު ކަމެއްގެ ގޮތުގައި އެކަށީގެންވާ ފެންވަރުގެ ވަސީލަތްތައް ނެތުމާއި ގާބިލްކަން ނެތުން ހިމެނެ އެވެ. މީގެ އިތުރުން ދަރިވަރުންނަށް މާލީ ގޮތުންނާއި ނަފްސާނީ ގޮތުން ގެއްލުންވުމާއި ދަރިވަރުންނަށް ފުރައްސާރަކޮށް ތަފާތު ކުރާކަން ވެސް އެ ރިޕޯޓްގައިވަނީ ހިމަނާފައި ވެއެވެ.\nއެ ރިޕޯޓްގައި ލަފާދީފައިވާ ކަންތައްތައް ތަންފީޒު ކުރަން އިއްޔެ މަޖިލީހުގައި ނެގި ވޯޓުގައި 46 މެމްބަރުން ވަނީ ފެންނަ ކަމަށް ވޯޓުދެއްވާފައެވެ.\nރައްޔިތުންގެ މަޖިލިސްއައްޑޫ ފްލައިން ސްކޫލް


ފުރައްސާރަކުރުމުގެ ބަހެއް ބުނެވިއްޖެ ނަމަ ތައުބާވާން ޖެހޭނެ! ތައުބާ ނުވިނަމަ ﷲ ގެ ޙަޟްރަތުގައި އެއީ އަނިޔާވެރިއެއް!\nމީހުންގެ ސިފަ އަށް ހަޖޫ ޖަހައި ނުވަތަ އެނޫންވެސް ގޮތް ގޮތުން މީހުންނަށް ފުރައްސާރަކުރުން މިހާރު މިވަނީ ޢާންމުކަމަކަށްވެފައެވެ. އެފަދަ ކަންކަން ކުރުމުން "ހޫނުވުމުން" އެއީ ސަމާސާއަކަށް ބުނި ބަހެއް ކަމަށް އެބަ ބުނެއެވެ. އެއީ "އެހެން ބުނި ބަހެއް" ނޫން ކަމަށްވެސް އެބަ ބުނެއެވެ. ނަމަވެސް ޤަބޫލުކުރަންޖެހޭނީ ﷲ ތަޢާލާ ކަނޑައެޅިގެން ނަހީ ކުރައްވަވާފައިވާ ކަމެއް ސަމާސައަކަށް ނަމަވެސް ކުރުމުން ފާފަވެރިވާނެ ކަމެވެ. ބިރުވެތިވާން ޖެހޭނީ އެކަމެއް ﷲ ތަޢާލާގެ ޙަޟްރަތުގައި އޮތް ގޮތާއިމެދުގައެވެ.\nއަލްހުޖްރާތު ސޫރަތުގެ 11 ވަނަ އާޔަތަށް ބަލާށެވެ! އީމާންވެގެން ތިބި އެންމެންނާއި މުޚާޠަބް ކުރައްވަވައި، ފިރިހެނުން ކަމުގައިވީ ނަމަވެސް އަދި އަންހެނުން ކަމުގައިވީނަމަވެސް އެއްބައަކު އަނެއް ބައަކަށް ފުރައްސާރަ ނުކުރަން ﷲ ތަޢާލާ ވަނީ އަމުރުފުޅު ކުރައްވަވައިފައެވެ. އެކަކު އަނެކަކަށް ޣީބަ ނުބުނުމަށްވެސް ވަނީ އަމުރުފުޅު ކުރައްވަވައިފައެވެ.\nހަމައެޢާއިއެކު އެއް ބައަކު އަނެއް ބައަކު ނުރުހޭ ފަދަ ލަޤަބްތަކުން ނުގޮވަން ކުރައްވަވާފައިވާ އަމުރުފުޅަށް ބިރުވެތިވާށެވެ. އެއްވެސް މީހަކު ނުރުހޭނެ ނަމަކުން އެމީހަކާއި މުޚާޠަބް ނުކުރާށެވެ. މިކަންކަމުގެ ހުރި ބިރުވެރިކަން ނިކަން ވިސްނައިލަބަލާށެވެ! "އީމާންވުމަށްފަހު ފާސިޤްވުމުގެ ނަން ލިބުމަކީ ހައުދަހައިވާ ނުބައިވެގެންވާ ކަމެއް ކަމަށް އޮތުމުން އެކަނިވެސް މިކަންކަމުގެ ނުބައިކަން އެނގިގެންދެއެވެ. އަދި އެވަރުން ފުއްދަވައި ލެއްވެވީއެއްވެސް ނޫނެވެ. އެފަދަ ކަމެއް ކުރެވިއްޖެ ނަމަ ތައުބާވާން ޖެހޭނެކަންވެސް އެވަނީ އަންގަވައިފައެވެ. ތައުބާ ނުވިނަމަ އެއީ އަނިޔާވެރިއެއް ކަމަށްވެސް އެވަނީ ބަޔާންކުރައްވަވައިފައެވެ.\nމިކަންކަމުން އެނގިގެންދަނީ ދުލުގެ ހަމަލާތަކަކީވެސް ހަމަ އަނިޔާވެރި ހަމަލާތަކެއް ކަމެވެ. ތިމާގެ ދުލުގެ ބޭނުން ހެޔޮ ގޮތުގައި ނުހިފައިފިނަމަ އެމީހަކީ ފާސިޤަކަށްވެގެން ހިނގައިދާނެ ކަމެވެ. ދުލުގެ ސަބަބުން އެމީހަކީ ހަމަ އަނިޔާވެރިއަކަށްވެގެންވެސް ހިނގައިދާނެ ކަމެވެ.


Friends in vidhaali Jennifer Aniston ge milkiyyaathakee kihaa varehkkan engeytha? - One Online\nޖެނިފާ އެނިސްޓަން ---\nފްރެންޑްސް އިން ވިދާލި ޖެނިފާ އެނިސްޓަންގެ މިލްކިއްޔާތަކީ ކިހާ ވަރެއްކަން އެނގޭތަ؟\nހޮލީވުޑް ފިލްމުތަކާ ސިރީޒްތައް ބަލާ ނަމަ، ބަތަލާ ޖެނިފާ އެނިސްޓަންގެ މަގުބޫލުކަން އޮޅިފައެއް ނޯންނާނެއެވެ.\nޖެނިފާ ހޮލީވުޑްގެ އެންމެ ކުރީގައި ދެގަރުނު ހޭދަކޮށްފައިވާއިރު އޭނާގެ އެންމެ މަގުބޫލު ސީރީޒަކަށް ވެގެން ގޮސްފައިވަނީ "ފްރެންޑްސް" އެވެ. ފްރެންޑްސްގެ އެންމެ ފަހުގެ އެޕިސޯޑް މީގެ 16 އަހަރު ކުރިން ދެއްކިނަމަވެސް އެސީރީޒް ވައިގައި ހިފާފައިވާ ވަރުން މިހާރު ވަނީ ފްރެންޑްސްގެ ރީޔޫނިއަން ސްޕެޝަލެއް އުފައްދާނެ ކަންވެސް އިއުލާންކޮށްފައެވެ.\nޖެނިފާ އަށް ވަނި ފްރެންޑްސް ސީރީޒުން އެކަނިވެސް ބޮޑު އާމްދަނީއެއް ލިބިގެން ގޮސްފައެވެ. އަދި ސީރީޒް ނިންމުމަށްފަހު މިއަދާހަމަޔަށްވެސް އޭނާއަށް ފްރެންޑްސް އިން އާމްދަނީ އަންނަނީ ލިބެމުންނެވެ.\n10 އަހަރަށް ދެމިގެން ދިޔަ ފްރެންޑްސް ސީރީޒްގެ ފުރަތަމަ ސީޒަންގެ ޝޯތަކަށް ކާސްޓުންނަށް 22500 ޑޮލަރުގެ މުސާރައެއް ލިބުނެވެ. 24 އެޕިސޯޑުގެ މައްޗަށް އުފެއްދި ފުރަތަމަ ސީޒަނުން އެކަނިވެސް ޖެނިފާއަށް 540000 ޑޮލަރުގެ އާމްދަނީއެއް ފެރެންޑްސްއިން ލިބުނެވެ.\nދެވަނަ ސީޒަނުގައި ކާސްޓުންގެ މުސާރަ 40000 ޑޮލަރަށް ބޮޑުވެ މުޅި ސީޒަނުން ޖެނިފާއަށް 960000 ޑޮލަރުގެ އާމްދަނީއެއް ލިބިފައި ވެއެވެ. ތިން ވަނަ ސީޒަނުގައި ޖެނިފާއަަށް ވަނީ 1.875 މިލިޔަން ޑޮލަރުގެ އާމްދަނީއެއް ފްރެންޑްސްއިން ލިބިފައެވެ.\nފްރެންޑްސްގެ އެންމެ ފަހު ސީޒަނުން ޖެނިފާއަށް ވަނީ 18 މިލިޔަން ޑޮލަރުގެ އާމްދަނީއެއް ލިބިފައެވެ. އެއީ ކޮންމެ އެޕިސޯޑަކަށް އެއް މިލިޔަންގެ ރޭޓުންނެވެ. މިއީ އަދި އެޕިސޯޑެއް ކުޅެގެން ކޮންމެ ކާސްޓަކަށް ލިބުނު ވަރު ނަމަވެސް މީގެ އިތުރުން ކާސްޓުންނަށް ރޯޔަލްޓީސް އާއި ބޯނަސްވެސް ލިބިގެންދެއެވެ.\nރޯޔަލްޓީ އަކީ ޓީވީ ނެޓްވޯކް ތަކުން ޝޯތައް އަލުން އޮންއެއާ ކުރާ ނަމަ ކާސްޓުންނަށް އިތުރަށް ލިބޭ އާމްދަނީއެކެވެ.\n2000 ވަނަ އަހަރު ފްރެންޑްސްގެ ކާސްޓުން ވަނީ އެ ސީރީޒް ދައްކާ ކޮންމެ ފަހަރު އެމީހުނަށް ރޯޔަލްޓީ ލިބޭނެ ގޮތަށް އެއްބަސްވުމެއްގައި ސޮއިކޮށްފައެވެ. އެހެންކަމުން ފްރެންޑްސް ދައްކާތާ 16 އަހަރު ވެފައި ވާއިރު ޖެނިފާއަށް އަދިވެސް އެސީރީޒް ދައްކާ ކޮންމެ ފަހަރަކު އެއްމިލިޔަން ޑޮލަރުގެ ރޯޔަލްޓީއެއް ލިބޭ ކަމަށް ވެއެވެ.\nޕްރެންޑްސްގެ ކާސްޓުން ---\nދެން އޮތީ ފްރެންޑްސްގެ ރީޔޫނިއަން ސްޕެޝަލްގެ ވާހަކައެވެ. އެ ޝޯއަށް ކޮންމެ ތަރިޔަކަށް ތިން މިލިޔަނާއި ހަތަރު މިލިޔަން ޑޮލަރާ ދޭތެރޭގެ އަދަދެއް ލިބޭނެ ކަމަށް މީޑިއާ ރިޕޯޓްތައް ބުނެއެވެ.\nޖެނިފާ ވަނީ މިހާތަނަށް 42 ފިލްމެއް ކުޅެފައެވެ. އޭގެ ތެރޭގައި މަގުބޫލު ފިލްމުތައް ކަމަށްވާ "ބްރޫސް އަލްމައިޓީ"، "މާލީ އެންޑް މީ"، "ދަ ބްރޭކް އަޕް"، "ޖަސްޓް ގޯ ވިތު އިޓް"، "ހޮރިބަލް ބޮސް"، "ވީއާ ދަ މިލާސް" ހިމެނެއެވެ. މި ފިލްމުތަކަށް ބޮކްސް އޮފީހުގައި 200 މިލިޔަން ޑޮލަރުގެ އާމްދަނީއެއް ވަނީ ލިބިފައެވެ. މީގެ އިތުރުން ޖެނިފާ ޑައިރެކްޓްކޮށް ޕްރޮޑިއުސްކޮށްފައިވާ ގިނަ ފިލްމުތަކެއް ވެސް ހިމެނެއެވެ.\nރިޕޯޓްތައް ބުނާ ގޮތުގައި 1997 އާއި 2011 އާއި ދެމެދު ޖެނިފާއަށް ވަނީ 75 މިލިޔަން ޑޮލަރުގެ އާމްދަނީއެއް ފިލްމުތަކުން ލިބިފައެވެ. އެއީ ފިލްމަކަށް އަށް މިލިޔަން ޑޮލަރުގެ ނިސްބަތުންނެވެ.\nޖެނިފާ އަކީ މާކެޓިން ދުނިޔޭގައިވެސް މަގުބޫލު މޫނެކެވެ. އޭނާގެ އެންމެ ފުރަތަމަ އިސްތިހާރަކީ މައިކްރޯސޮފްޓަށް ކުޅެދިން އިސްތިހާރެކެވެ. އެއިސްތިހާރުގައި އޭނާއާއެކު ފްރެންޑްސްގެ ތަރި މެތިއު ޕެރީވެސް ފެނިގެންދެއެވެ. 60 މިނިޓްގެ އެ އިސްތިހާރަކީ ވިންޑޯސް 95 އޮޕަރޭޓިން ސިސްޓަމާ ބެހޭ އިސްތިހާރެކެވެ.\nއޭގެ ފަހުން ލޮރިއޭލްގެ އިސްތިހާރާއި އެމިރޭޓްސްގެ އިސްތިހާރުތަކެއްވެސް ޖެނިފާ ވަނީ ކުޅެފައެވެ.\nޖެނިފާ ވަނީ 2010 އިން ފެށިގެން އެލިޒަބެތް އާޑެންގެ ބްރޭންޑާއެކު ހަ ސެންޓެއް ނެރެފައެވެ. އަދި 2012ގައި އޭނާ ވަނީ ހެއާ ކެއާ ބްރޭންޑް ލިވިން ޕްރޫފްގެ ޕާޓްނާޝިޕް ނަގާފައެވެ. އެ ކުންފުނި 2016 ގައި ވަނީ 60-75 މިލަން ޑޮލަރުގެ ކުންފުންޏަކަށް ވެގެން ގޮސްފައެވެ. ޖެނިފާ ވަނީ އެކުންފުނީގައި ހުރި އޭނާގެ ހިއްސާތައް ޔުނިލިވާއަށް ވިއްކާލާފައެވެ.\nސެލެބްރިޓި ނިއުސް ވޯތު އިން ބުނާ ގޮތުގައި ޖެނިފާ އެނިސްޓަންގެ ނެޓް ވޯތަކީ 300 މިލިޔަން ޑޮލަރެވެ. އެއީ ބްރޭޑް ޕިޓްގެވެސް ނެޓް ވޯތެވެ. މީގެ އިތުރުން އަހަރަކު 25-30 މިލިޔަން ޑޮލަރު ޖެނިފާ އާމްދަނީގެ ގޮތުގައި ހޯދައެވެ.


Masthuvaathakethi – Haftha\nޑުރަގާއި ވައްކަމުގެ މައްސަލައަށް 2023 ގައި ހައްލު ގެންނާނަން: އުމަރު\nޑުރަގާއި ވައްކަމުގެ މައްސަލައަށް 2023 ވަނަ އަހަރު ހައްލު ގެންނާނެ ކަމަށް ވިދާޅުވެ ވެރިކަމަށް ކުރިމަތިލައްވާނެ ކަމުގެ އިޝާރާތެއް ކުރީގެ ހޯމް މިނިސްޓަރު އުމަރު ނަސީރު ދެއްވައިފިއެވެ.\nދިއްފުށީގައި ހިނގި ވައްކަމުގެ މައްސަލާގައި ހިމެނޭ މީހަކަށް ހަމަލާދިން ހަބަރެއް ޝެއާ ކުރައްވާ އުމަރުގެ ފޭސްބުކް ޕޭޖުގައި މިއަދު ވިދާޅުވީ، ޑުރަގާއި ވައްކަމާ “ހައްލު” ކޮށްދެވޭ ވަރުގެ ހަރުދަނާ ވެރިކަމެއް އަދި ނާންނަ ކަމަށެވެ.\nނަމަވެސް ދިވެހިންގެ އެ އިންތިޒާރަށް 2023 ވަނަ އަހަރު ނިމުން އަންނާނެ ކަމަށް އުމަރު ވިދާޅުވެފައިވެއެވެ.\n“މީހުން މެރުމާއި، ޑުރަގް ވިއްކުމާއި، ގޭންގުތައް ފުނޑިގެން ދާނެ. އަމާން ގައުމަކަށް ރާއްޖެ ބަދަލުވާނެ،” އުމަރުގެ ފޭސްބުކް ޕޯސްޓުގައި ވިދާޅުވެފައިވެއެވެ.\nއުމަރުގެ މި ޕޯސްޓަށް ގިނަ ބަޔަކު ތާއީދުކޮށް އުމަރާއެކު ތިބިކަން ހާމަކުރި ނަމަވެސް، ބައެއް މީހުން ގެންދަނީ އޭނާ ހޯމް މިނިސްޓަރު ކަމުގައި ހުންނެވި ދުވަސްވަރު އެކަމަށް ހައްލު ނުގެނައީ ކީއްވެގެންތޯ ސުވާލު އުފައްދައިފައެވެ.\nއަދި ޑުރަގާއި ވައްކަމާއި ގޭންގުތަކުގެ މައްސަލައަކީ ކޮންމެ ވެރިކަމެއް އަޔަސް ހުއްޓުވޭނެ ކަންތައްތަކެއް ނޫން ކަމަށް ބައެއް މީހުން ބުނެފައިވެއެވެ.\nވައްކަމާއި ޑުރަގްގެ މައްސަލަ ހައްލު ކުރާނެ ކަމަށް ތަކުރާރުކޮށް ވިދާޅުވަމުން ގެންދަވާ އުމަރު މީގެ ކުރިން ވެސް ވަނީ، ޑުރަގު ރާއްޖެއަށް އެތެރެކުރާ މީހުންގެ މުދާ ނަގާ، މަރުގެ އަދަބު ތަންފީޒު ކޮށްގެން މެނުވީ އެކަމަށް ހައްލެއް ނާންނާނެ ކަމަށް ވިދާޅުވެފައެވެ.\nAuthor މުޙައްމަދު އިބްރާހިމްPosted on May 24, 2019 Categories ޚަބަރުTags Drug Viyafaari, Masthuvaathakethi, Riyaasee Inthikhaab 2023, Umar Naseer, Vahkamaai FeyrunLeaveacomment on ޑުރަގާއި ވައްކަމުގެ މައްސަލައަށް 2023 ގައި ހައްލު ގެންނާނަން: އުމަރު\nފަޅު ރަށުން ފެނުނު މަސްތުވާތަކެތީގެ މައްސަލާގައި5މީހަކު ހައްޔަރުކޮށްފި\nރާއްޖެއަށް ކަނޑުމަގުން އެތެރެކުރުމަށްފަހު ގދ. ގެ ފަޅު ރަށެއްގައި ވަޅުލާފައި ހުރި ގިނަ އަދަދެއްގެ މަސްތުވާތަކެތީގެ މައްސަލައިގަ ފަސް މީހަކު ހައްޔަރުކޮށްފި އެވެ.\nފުލުހުން ބުނީ، އެ މައްސަލައިގައި ހައްޔަރުކުރި ފަސް މީހުންގެ ތެރެއިން އެކަކުގެ ބަންދަށް 10 ދުވަސް އިތުރުކޮށްފައިވާ ކަމަށާއި އަނެއް ހަތަރު މީހުންގެ ޝަރީއަތް ނިމެއްދެން ބަންދުކުރުމަށް ގދ. ގައްދޫ މެޖިސްޓްރޭޓް ކޯޓުން ރޭ އަމުރުކޮސްފައިވާ ކަމަށެވެ. އެމީހުންގެ އިތުރު މައުލޫމާތެއް ފުލުހުން އަދި ހާމައެއް ނުކުރެވެ،\nކޮމިޝަނަރ އޮފް ޕޮލިސް ހަމީދު ވިދާޅުވި ކަމަށް ފުލުހުންގެ ރަސްމީ ޓުވިޓާ އެކައުންޓުގައި ކޮށްފައިވާ ޓުވީޓްތަކެއްގައި ބުނެފައިވަނީ، ރާއްޖެއަށް ކަނޑުމަގުން އެތެރެކުރި 150 ކިލޯގެ މަސްތުވާތަކެތި ފުލުހުން އަތުލައިގެންފައިވާ ކަމަށެވެ.\n“މި އޮޕަރޭޝަނަކީ ފާއިތުވި 72 ގަޑިއިރު މެދުކެނޑުމެއްނެތި ގދ. އަތޮޅުގެ ކަނޑުގެ ސަރަހައްދާއި ފަޅުރައްތަކުގައި ފުލުހުން ހިންގާފައިވާ އޮޕަރޭޝަނެއް،” ސީޕީ ހަމީދު ވިދާޅުވި ކަމަށް ފުލުހުންގެ ޓުވިޓާ އެކައުންޓުގައި ބުނެފައިވެއެވެ.\nއެތަކެތި އަތުލައިގަތީ ކްރިމިނަލް އިންވެސްޓިގޭޝަން ކޮމާންޑާއި ޑިވިޝަނަލް ޕޮލިސިން ކޮމާންޑް އަދި ޑްރަގް އިންޓެލިޖެންސް ޔުނިޓް ގުޅިގެން ހިންގި އޮޕަރޭޝަނެއްގައި ގދ. އަތޮޅުގެ ފަޅުރަށެއްގައި ވަޅުލާފައިވަނިކޮށް ކަމަށް ފުލުހުން ބުނެފައިވެއެވެ.\nAuthor ނަސްވާ ހަސަންPosted on April 30, 2019 April 30, 2019 Categories featured main, ޚަބަރުTags MasthuvaathakethiLeaveacomment on ފަޅު ރަށުން ފެނުނު މަސްތުވާތަކެތީގެ މައްސަލާގައި5މީހަކު ހައްޔަރުކޮށްފި\nޕިކަޕެއްގައި މާލޭ ގެއަކަށް ގެންދިޔަ ގިނަ އަދަދެއްގެ މަސްތުވާތަކެތި އަތުލައިގެންފި\nމާލޭގެ ގެއެއް ބަލައި ފާސްކޮށް، ގިނަ އަދަދެއްގެ މަސްތުވާތަކެއްޗާއެކު ބަޔަކު ހައްޔަރުކޮށްފިއެވެ.\nފުލުހުން މިއަދު ބުނީ، އެ ތަކެތި އަތުލައިގަތީ ޕިކަޕަކަށް އަރުވައިގެން މައްޗަންގޮޅި ގެއަކަށް ގެންދާ ފޮށިގަނޑުތަކެއްގައި މަސްތުވާތަކެތި ހުރިކަމުގެ މައުލޫމާތު ލިބިގެން މިދިޔަ ބުދަ ދުވަހު ހިންގި އޮޕަރޭޝަނެއްގައި ކަމަށެވެ.\nއެ އޮޕަރޭޝަންގައި މައްޗަންގޮޅީގެ ގެއެއް ބަލައި ފާސްކުރިއިރު، މައުލޫމާތު ލިބުނު ފޮށިގަނޑުތަކުން ގިނަ އަދަދެއްގެ މަސްތުވާތަކެތި ވަނީ ފެނިފައެވެ.\nނަމަވެސް އަތުލައިގެން މަސްތުވާތަކެތީގެ ބަރުދަނެއް ފުލުހުން ހާމައެއް ނުކުރެއެވެ. ފުލުހުން އާންމުކުރި ފޮޓޯތަކުން ފެންނަ ގޮތުގައި އެ އޮޕަރޭޝަންގައި އަތުލައިގެންފައިވަނީ ހަޝިޝް އޮއިލްއެވެ.\nފުލުހުން ބުނީ، އެ މައްސަލާގައި ފަސް މީހަކު ވަނީ ހައްޔަރުކޮށްފައެވެ. ހައްޔަރުކުރި މީހުންގެ ތެރޭގައި ހިމެނެނީ ބަންގުލަދޭޝް އާއި އިންޑިއާގެ ބިދޭސީއަކާއި ދެ ދިވެހި ފިރިހެނުންގެ އިތުރުން ދިވެހި އަންހެނެކެވެ.\nއަދި އެ އެންމެންގެ ބަންދަށް ވެސް 15 ދުވަސް ކޯޓުން އިތުރުކޮށްދީފައިވާ ކަމަށް ފުލުހުން ބުނެއެވެ.\nAuthor މުޙައްމަދު އިބްރާހިމްPosted on March 29, 2019 April 5, 2019 Categories featured 2Tags Fuluhun, MasthuvaathakethiLeaveacomment on ޕިކަޕެއްގައި މާލޭ ގެއަކަށް ގެންދިޔަ ގިނަ އަދަދެއްގެ މަސްތުވާތަކެތި އަތުލައިގެންފި\nޕޯސްޓުގެ ޒަރީއާއިން ރާއްޖެ އެތެރެ ކުރަން އުޅުނު ގިނަ އަދަދެއްގެ ޕާޓީ ޑުރަގްސްތަކެއް ކަސްޓަމްސްއިން އަތުލައިގެންފިއެވެ.\nކަސްޓަމްސް އިން ބުނީ، ޕާރުސަލްތައް ބަލައި ފާސްކުރުމުގެ ތެރޭގައި އެތަކެތި އަތުލައިގަތީ މިދިޔަ ހަފްތާގެ އާދީއްތަ ދުވަހުގެ ތަފާތު ފަސް ފަހަރެއްގެ މަތިންކަމަށެވެ.\nމި ހުރިހާ ޕާރުސަލްއެއްގައި ވެސް ހުރީ ޕާޓީ ޑުރަގެއްގެ ގޮތުގައި ބޭނުންކުރާ އެކްސްޓެސީ ކަމަށް ކަސްޓަމްސް އިން ބުނެއެވެ.\nއެގޮތުން ޖަރުމަނުވިލާތުން ރާއްޖެ އެތެރެކުރަން އުޅުނު ޕާރުސަލްއަކުން އޭގެ 10 ގުޅަ ފެނިފައިވާއިރު ފަރަންސޭސިވިލާތުން އެތެރެކުރަން އުޅުނު ޕާރުސަލްއަކުން ފެނިފައިވަނީ 20 ގުރާމް އެކްސްޓެސީ ޕައުންޑަރެވެ.\nއަދި ނެދަލެންޑްސް އިން އެތެރެކުރަން އުޅުނު ދެ ޕާރުސަލްގެ ތެރެއިން އެއް ޕާރުސަލްގައި 62 ގުރާމް އެކްސްޓެސީ ޕައުޑަރު ފެނުނުއިރު ދެވަނަ ޕާރުސަލުން ވަނީ 27 ގުޅަ ފެނިފައެވެ.\nމީގެ އިތުރުން އިނގިރޭސިވިލާތުން އެތެރެކުރަން އުޅުނު ޕާރުސަލްއަކުން 8 ގުރާމް އެކްސްޓެސީ ޕައުޑަރު ފެނިފައިވާ ކަމަށް ކަސްޓަމްސްއިން ބުނެއެވެ.\nއެ އިދާރާ އިން ބުނީ، އެ ތަކެތީގެ ބަރުދަނުގައި ޖުމްލަ 111 ގުރާމް ހުރިއިރު، އަތުލައިގަނެވުނު މަސްތުވާތަކެއްޗާއެކު އެ މައްސަލަ އިތުރަށް ތަހުގީގު ކުރުމަށް ފުލުހުންނާ ހަވާލުކޮށްފައިވާ ކަމަށެވެ.\nAuthor މުޙައްމަދު އިބްރާހިމްPosted on March 20, 2019 March 20, 2019 Categories featured 2Tags Fuluhun, Maldives Customs, Masthuvaathakethi, Party DrugsLeaveacomment on ޕޯސްޓުން ރާއްޖެ އެތެރެކުރަން އުޅުނު ގިނަ އަދަދެއްގެ ޕާޓީ ޑުރަގްސް އަތުލައިގެންފި


2 March ge fahun Ungoofaaru in furi nama quarantine vaan angaifi\nއުނގޫފާރުން ފުރި މީހުން ކަރަންޓީންވާން އަންގައިފި\nރ. އުނގޫފާރުން ބަޔަކު ކޮވިޑް-19 އަށް ޕޮޒިޓިވްވުމުން، މިމަހުގެ2ވަނަ ދުވަހުގެ ފަހުން އެ ރަށުގައި އުޅުމަށް ފަހު އެހެން ރަށަކަށް ދަތުރުކޮށްފި ނަމަ އެ މީހަކު ކަރަންޓީން ވާން ހެލްތު ޕްރޮޓެކްޝަން އޭޖެންސީ (އެޗްޕީއޭ) އިން މިރޭ އަންގައިފި އެވެ.\nއުނގޫފާރުން ބަލީގެ އަލާމާތްތައް ހުރެގެން އިއްޔެ ޑޮކްޓަރަށް ދައްކަން ދިޔަ މީހަކު ކޮވިޑް-19އަށް ޕޮޒިޓިވްވުމާ އެކު އެ ރަށް ވަނީ މޮނިޓަރިންއަށް ލައިފަ އެވެ. އޭގެ ފަހުން ނެގި ރެންޑަމް ސާޕްލުން ވެސް4މީހަކު ކޮވިޑް-19 އަށް ވަނީ ޕޮޒިޓިވްވެފައެވެ.\nއެޗްޕީއޭ އިން ބުނީ މި މަހުގެ ދެވަނަ ދުވަހުގެ ފަހުން އުނގޫފާރުގައި އުޅެފައިވާ އަތޮޅުތެރޭގެ އެއްވެސް ރަށަކަށް ގޮސްފައިވާ ފަރާތެއްވާނަމަ، ވީ އެންމެ އަވަހަކަށް އެރަށެއްގެ ހޮސްޕިޓަލް/ހެލްތް ސެންޓަރަށް އެންގުމަށް އެދޭ ކަމަށެވެ.\nއަދި މިތާރީޚްގެ ފަހުން އުނގޫފާރަށް ގޮސްފައިވާ ފަރާތެއްވާނަމަ، އުނގޫފާރުން އަނބުރާ ރަށަށް އައި ދުވަހުން ފެށިގެން 10 ދުވަސްވަންދެން ކަރަންޓީނުގައި ތިބުމަށާއި އެ ރަށެއްގެ ހެލްތު ސެންޓަރުން ނުވަތަ ހޮސްޕިޓަލުން މިފަރާތްތަކުގެ ސާމްޕަލް ނެގުމުގެ އިންތިޒާމު ހަމަޖައްސަންވާނެ ކަމަށްވެސް ބުނެފައިވެއެވެ.\nމީގެއިތުރުން މި މަހުގެ ދެވަނަ ދުވަހުގެ ފަހުން އުނގޫފާރުން މާލެއަށް އައިސްފައިވާ ފަރާތްތަކުން މާލެހިޔާ ކައިރީގައި ހުންނަ ފްލޫ ކްލިނިކް، ހުޅުމާލޭ ފްލޫ ކްލިނިކް، އަދި ވިލިމާލޭ ފްލޫ ކްލިނިކަށް ގޮސް ސާމްޕަލް ނެގުމަށްވެސް އެޗްޕީއޭ އިން ވަނީ އެދިފައެވެ.\nއެގޮތުން ނަތީޖާ ނެގެޓިވްވި ނަމަވެސް އުނގޫފާރުން އަނބުރާ ރަށަށް އައި ދުވަހުން ފެށިގެން 10 ދުވަސްވަންދެން ކަރަންޓީނުގައި ތިއްބުމަށާއި އެރަށަށް ކުރި ދަތުރުގެ މައުލޫމާތު 1676އަށް ގުޅައި ހިއްސާކުރުމަށް ވެސް އެޗްޕީއޭ އިން ވަނީ އިލްތިމާސްކޮށްފައެވެ.\nއުނގޫފާރަކީ ފަރުވާ ހޯދަން މާލެއަށް ނުދެވިގެން، މި ސަރަހައްދުން ގިނަ ބަޔަކު މިހާރު ބޭސްފަރުވާއަށްދާ އެ ރަށަށް ދެ އެވެ. އެ އެންމެން ވެސް ދަނީ، ވަކި ދުވަހަކަށް ލޯންޗެއް ޝެޑިއުލްކޮށްގެން، ގިނަ ބަޔަކު އެކުގަ އެވެ. އެގޮތުން މާރޗު2ގެ ފަހުން ވެސް މިަތޮޅުން ގިނަ ބަޔަކު އުނގޫފާރަށް ގޮސްފައިވެ އެވެ.


ދަނޑުވެރިންނަށް ދޭ ލޯނުތައް އަންނަމަހު ދޫކުރަން ...\nގޮއިދޫ ސްކޫލް ޕްރިންސިޕަލް ކޯޗެއްގެ ގޮތުގައި ...\nArchives Select Month March 2019 February 2019 January 2019 December 2018 November 2018 October 2018 September 2018 August 2018 July 2018 June 2018 May 2018 April 2018 March 2018 February 2018 January 2018 December 2017 October 2017 August 2017 July 2017 May 2017 April 2017 January 2017\nby vomadmin March 12, 2018\nރާއްޖެއަށް އިމްޕޯޓުކުރާ މޭވާއާއި ތަރުކާރީ މަދުކުރުމަށް ސަރުކާރުން ފަށާފައިވާ މަޝްރޫޢޫގެ ދަށުން ދަނޑުވެރިންނަށް ދޫކުރާ ލޯނުތައް އަންނަ މަހު ދޫކުރަން ފަށާނެކަމަށް ފިޝަރީޒް މިނިސްޓްރީން ބުނެފިއެވެ.\nއެ މިނިސްޓްރީން ބުނީ ލޯނަށް އެދި ހުށައެޅި ފަރާތްތަކުގެ ފޯމުތައް މިހާރު މިނިސްޓްރީއަށް ލިބިފައިވާކަމަށާއި، ކުރިއަށްއޮތް ތިން ހަފްތާތެރޭގައި ލޯނު ލިބޭ ފަރާތްތަކަށް ލޯނު ދޫކުރުމަށް ހަމަޖެހިފައިވާކަމަށެވެ. މި މަޝްރޫއުގެ ދަށުން ދަނޑުވެރިކަން ކުރާ ފަރާތްތަކަށް ހަ މިލިޔަން ރުފިޔާގެ ލޯނު ދޫކުރުމަށް ސަރުކާރުން ނިންމާފައިވާކަމަށް ފިޝަރީޒް މިނިސްޓްރީން ބުނެއެވެ.\nފަރުދީ ފެންވަރުގައި ދަނޑުވެރިކަމުން ނަފާ ހޯދައިދިނުމުގެ ސިޔާސަތުގެ ދަށުން، ދަނޑުވެރިކަމުން ރާއްޖެއަށް އިމްޕޯޓް ކުރާ ތަކެތި މަދުކުރުމަށްޓަކައި، ދަނޑުވެރިކަމުގެ5ބާވަތެއް ރާއްޖޭގައި އުފައްދައި، މި ބާވަތްތައް އިމްޕޯޓްކުރާ މިންވަރު މަދުކުރުމުގެ ޕްރޮގްރާމެއް ސަރުކާރުން ވަނީ ފަށާފައެވެ. މިދިޔަ އަހަރުގެ ޑިސެމްބަރު މަހު ފެށި މި ޕްރޮގްރާމް ކުރިއަށްގެންދަނީ ލ. އަތޮޅު ގަމުގައެވެ.\nރައީސުލްޖުމްހޫރިއްޔާ މިދިޔަ މަހު ދެއްވި މިއަހަރުގެ ރިޔާސީ ބަޔާނުގައިވެސް މި ޕްރޮގްރާމްގެ މައްޗަށް އަލިއަޅުއްވާލައްވާ ވަނީ ވާހަކަފުޅު ދައްކަވާފައެވެ. ރިޔާސީ ބަޔާނުގައި ރައީސުލްޖުމްހޫރިއްޔާ ވިދާޅުވެފައިވަނީ ރާއްޖެއަށް އެތެރެކުރާ ފަސް ބާވަތެއްގެ މޭވާއާއި ތަރުކާރީ މި ޕްރޮގްރާމްގެ ސަބަބުން ފަންސަވީސް ޕަސެންޓް ދަށްކުރެވޭނެކަމަށެވެ. މިގޮތުން، 1866 ޓަނުގެ ތަރުކާރީއާއި މޭވާ، މިމަޝްރޫޢުގެ ދަށުން އުފައްދާފައިވާ ދަނޑުތަކުން ރާއްޖޭގެ ބާޒާރަށް ނެރެވޭނެ ކަމަށް އަންދާޒާ ކުރެވޭކަމަށް ރައީސުލްޖުމްހޫރިއްްޔާ ވަނީ ވިދާޅުވެފައެވެ.\n0 ކޮމެންޓްސް7Shares\nދޫގަސް ސިޓީ ހޮޓަލެއްގެ ގޮތުގައި ތަރައްޤީކޮށް އަލުން ހުޅުވަނީ\nއައްޑޫ ސިޓީ ގަމުގެ ދޫގަސް ސިޓީ ހޮޓަލެއްގެ ގޮތުގައި ތަރައްޤީކޮށް އަލުން ހުޅުވަން ނިންމައިފިއެވެ. އެގޮތުން ދޫގަސް ތަރައްޤީކުރުމަށް ...


އައްޑޫ ސިޓީން 53 ބިދޭސީން ޕޮޒިޓިވްވެފައިވީ ނަމަވެސް އެ ސިޓީގައި ނުރައްކަލެއް ނެތް: ޑރ.ނަޒްލާ - DhiDaily\nއައްޑޫ ސިޓީން 53 ބިދޭސީން ޕޮޒިޓިވްވެފައިވީ ނަމަވެސް އެ ސިޓީގައި ނުރައްކަލެއް ނެތް: ޑރ.ނަޒްލާ\nއައްޑޫ ސިޓީން ގިނަ ޢަދަދެއްގެ ބިދޭސީން ޕޮޒިޓިވްވެފައިވީ ނަމަވެސް އެ ސިޓީގައި ބަލީގެ ނުރައްކާތެރިކަމެއް ނެތްކަމަށް ހެލްތު އިމަރޖެންސީ އޮޕަރޭޝަންސް ސެންޓަރުން(އެޗްއީއޯސީ) ބުނެފިއެވެ.\nއައްޑޫ ސިޓީގައި ޤާއިމުކުރަމުން އަންނަ ޕޮލިސް އެކަޑަމީގެ މަސައްކަތްތައް ކުރުމަށް އިންޑިއާއިން އައި 53 މީހަކު ވަނީ ކޮވިޑަށް ޕޮޒިޓިވްވެފައެވެ.\nއެޗްއީއޯސީގައި މިހާރު ކުރިއަށްދާ ނޫސްވެރިންގެ ބައްދަލުވުމުގައި ވާހަކަ ދައްކަވަމުން އެ ސެންޓަރުގެ ތަރުޖަމާނު ޑރ.ފާޠިމަތު ނަޒްލާ ރަފީޤު ވިދާޅުވީ އެ 53 މީހުންނަކީ ވެސް ހޯމް ކަރަންޓީނުގެ މުއްދަތު ހަމަވުމުން ނެގި ސާމްޕަލްތަކުގެތެރެއިން ޕޮޒިޓިވްވެފައިވާ މީހުން ކަމަށެވެ. އަދި އެ މީހުންގެ ހާލު ރަނގަޅުކަމަށާއި އެއިން އެއްވެސް މީހެއްގެ ކިބައިން ޢަލާމާތެއް ނުފެންނަކަމަށް ވެސް ޑރ.ނަޒްލާ ވިދާޅުވިއެވެ.\nމީގެ އިތުރުން ޑރ.ނަޒްލާ ވަނީ އެ އެންމެންނަކީ ވެސް ކަރަންޓީނުގައި ތިއްބައި ޕޮޒިޓިވްވެފައިވާ މީހުންކަމަށްވާތީ އެ މީހުންނާއި އިތުރު މީހަކާއި ބައްދަލުނުވާކަން ފާހަގަކުރައްވާފައެވެ. އެެ ގޮތުން އައްޑޫ ސިޓީގައި އިތުރު ނުރައްކަލެއް ނެތްކަމަށް ވެސް ޑރ.ނަޒްލާ ވިދާޅުވިއެވެ.\nއައްޑޫ ސިޓީން މި 53 މީހުން ޕޮޒިޓިވްވެފައިވާއިރު އޭގެތެރެއިން 44 މީހެއްގެ ސާމްޕަލް ޕޮޒިޓިވްވެފައިވަނީ އިއްޔެގެ ހަވީރު 18:00 އާއި މިއަދުގެ އެ ވަގުތާއި ދެމެދުގައެވެ. އޭގެ އިތުރުން 09 މީހުން ޕޮޒިޓިވްވެފައިވަނީ މިއަދުގެ ހަވީރު 18:00 ގެ ފަހުންކަމަށް އެޗްއީއޯސީން ވަނީ ބުނެފައެވެ.


Astonvilla Athun Balive Arsenal 37 Aharu Fahathah - Vaguthu\nކޮވިޑް-19: އަދަދުތައް މަޑުޖެހުމެއްނެތި މައްޗަށް -9މިނެޓް ކުރިން\nއާސެނަލް ކޮޅަށް ލަނޑުޖެހުމަށް ފަހު އެސްޓަންވިލާ ކުޅުންތެރިން އުފާފާޅުކުރަނީ\nއިނގިރޭސި ޕްރިމިއަރ ލީގުގައި އެސްޓަންވިލާ އަތުން ބަލިވެ އާސެނަލް އިން މިސީޒަނުގައި ބަލިވި މެޗުތަކުގެ އަދަދު ދިހައަކަށް އަރައިފިއެވެ. '\nއެސްޓަންވިލާގެ ދަނޑުގައި 1-0 ގެ ނަތީޖާއަކުން އާސެނަލް ބަލިވި މި މެޗާއެކު މި ސީޒަނުގައި އެ ޓީމު ކުޅުނު 23 މެޗުގެ ތެރެއިން ބަލިވި މެޗުތަކުގެ އަދަދު ވަނީ 10 އަށް އަރާފައެވެ. މިއީ ވޭތުވެދިޔަ 37 އަހަރުގެ ތެރޭގައި މެޗުތަކުން އާސެނަލް ބަލިވި ނިސްބަތް ދެ އަދަދުން ގުނާލެވުނު ފުރަތަމަ ފަހަރެވެ.\nމިއީ 1983-84 ގެ ސީޒަނަށްފަހު އާސެނަލްގެ ކުލަބް ތާރީހުގައި ރެކޯޑެކެވެ. އެ ސީޒަނުގައި އާސެނަލް ކުޅުނު 17 މެޗުގެ ތެރެއިން 10 މެޗުން ބަލިވިއެވެ.\nމެޗު އާސެނަލް ފެށީ ވަރަށް ނެގިމަޑުކޮށެވެ. ނަތީޖާއެއްގެ ގޮތުން އެސްޓަންވިލާއިން މެޗު ފަށައިގެން ދެވަނަ މިނެޓުގައި ލަނޑުޖަހައި އާސެނަލް ޕްރެޝަރަށް ވައްޓާލިއެވެ. ޓްރައޯރޭގެ އެހީއާއެކު މި ލަނޑު އެސްޓަންވިލާއަށް ކާމިޔާބުކޮށްދިނީ އޮލީ ވޮޓްކިންސް އެެވެ. މި ގޯލާއެކު އާސެނަލްގެ ކުޅުންތެރިންގެ ފަރާތުން ނުތަނަވަސްކަން ފެނިގެންދިޔަ އެވެ. މި މެޗުގައި އާސެނަލްގެ ގޯލު ބަލަހައްޓާފައިވަނީ މެޓް ރަޔަން އެވެ. އޭނާ ކޮޅަށް ގޯލު ވަންއިރު މިއީ އާސެނަލްއަށް އޭނާ ކުޅޭ ފުރަތަމަ މެޗެވެ.\nލީިގުގައި އާސެނަލް އެންމެފަހުން ކުޅުނު ތިން މެޗުގެ ތެރެއިން ޔުނައިޓެޑާއި އެއްވަރުވިއިރު ސައުތެމްޓަން އަތުން މޮޅުވިއެވެ. އަދި ވުލްވްސް އަތުން ވަނީ ބަލިވެފައެވެ. މި ނަތީޖާއާއެކު ތާވަލުގެ ދިހަ ވަަނައިގައި އާސެނަލް އޮތީ 31 ޕޮއިންޓާއެކު އެވެ. މި ނަތީޖާއާއެކު އެސްޓަންވިލާ ވަނީ ތާވަލުގެ އަށްވަނައަށް ޖެހިލާފައެވެ. އެ ޓީމު އޮތީ 35 ޕޮއިންޓާއެކު އެވެ.\nލީގުގައި އާސެނަލް އެންމެ އަވަަހަށް މެޗެއް ކުޅޭނީ ފެބްރުއަރީ 14 ގައެވެ. އެ ދުވަހު ކުޅޭ މެޗުގައި އެޓީމު ބައްދަލުކުރާނީ ލީޑްސް ޔުނައިޓެޑާއެވެ. މި މެޗުން މޮޅުވި އެސްޓަންވިލާ ބައްދަލުކުރާނީ ލެސްޓާ ސިޓީއާއެވެ. މި މެޗު ކުޅޭނީ މިމަހުގެ 21 ގައެވެ.\nފެބުރުއަރީ 7, 2021 07:19\nއޮޒިލް ޓީމުން ބާކީ ކޮއްލި ހިސާބުން އާސެނަލް އަށް ސަލާމް